નવસારી જિલ્લા પુરવઠા વિભાગે ગેરકાયદે ગેસ ટ્રાન્સફરનું રેકેટ ઝડપી પાડ્યું હતું. નાના સબસિડીવાળા સિલિન્ડરમાંથી મોટા કોમર્શિયલ સિલિન્ડરમાં ગેસ ટ્રાન્સફર કરાતો હતો. નવસારી નજીક બારડોલી રોડ ઉપર ગેરકાયદે રીતે સબસિડીવાળા સિલિન્ડરમાંથી કોમર્શિયલ સિલિન્ડરમાં ગેસ ટ્રાન્સફર કરાઈ રહ્યાની બાતમી જિલ્લા પુરવઠા વિભાગને મળી હતી. આ બાતમીના આધારે નાયબ મામલતદાર યોગેશ રાણાએ નવસારી નજીક કબીલપોર જીઆઈડીસીની સામે સાંઈ ગાર્ડન પાછળ બારડોલી રોડ ઉપર રેડ કરી હતી.